English: Bhumana said that he was ready to face CBI investigation over the allegations being made by the TDP leaders, in regard to the alleged irregularities during the period when he served as the TTD Chairman.
Telugu: టీటీడీ చైర్మన్‌గా తాను పనిచేసిన కాలంలో తనపై టీడీపీ నేతలు చేస్తున్న అభియోగాలపై తాను సీబీఐ విచారణకు సిద్ధంగా ఉన్నానని భూమన చెప్పారు. గతంలో తనపై సీబీఐ విచారణ కోరుతూ ఎనిమిది రోజుల పాటు నిరాహారదీక్ష చేపట్టానని, ఆ దీక్షను కుర్తాళం పీఠాధిపతి సిద్ధేశ్వరస్వామి విరమింప జేశారని తెలిపారు. ఆ తర్వాత కూడా తనపై విచారణ జరిపించాల్సిందిగా గవర్నర్‌ను, హైకోర్టును కోరినట్లు చెప్పారు. నగలు పోయాయని చంద్రబాబు ప్రతిపక్షంలో ఉన్నప్పుడు ఆరోపించిన వారు.. ఇప్పుడు నగలన్నీ భద్రంగా ఉన్నాయని చెపుతున్నప్పుడు తనపై ఎందుకు విమర్శలు చేశారని భూమన ప్రశ్నించారు. తిరుమలలో పురాతన కట్టడాలను పురావస్తుశాఖ పరిధిలోకి తేవాలన్న ప్రతిపాదనను ఎందుకు తొక్కిపెడుతున్నారని నిలదీశారు. సమాచార హక్కుచట్టం ఎందుకు అమలు కావటం లేదని ప్రశ్నించారు.